CCL9
Hemokinski (C-C motivni) ligand 9 (CCL9) je mali citokin koji pripada porodici CC hemokina. Nazivaju ga i upalni protein-1 gama makrofaga (MIP-1γ), protein-2 povezan s upalnim proteinom makrofaga-2 (MRP-2) i CCF18, koji je opisan kod glodara. CCL9 je također ranije bio označen kao CCL10, iako se ovaj naziv više ne koristi. Izlučuju ga s folikulima vezani epitel (FAE), poput onog koji se nalazi oko Peyerovih pjega i privlači dendritske ćelije koje posjeduju molekule ćelijske površine CD11b i hemokinski receptor CCR1. CCL9 može aktivirati osteoklaste preko svog receptora CCR1 (najzastupljeniji receptor hemokina koji se nalazi na osteoklastima) što ukazuje na važnu ulogu CCL9 u resorpciji kosti. CCL9 je konstitutivno izražen u makrofazima i mijeloidnim ćelijama. Kod ljudi, gen za CCL9 nalazi se na hrohromosomu 11. CCL9 je hemokin uključen u proces signaliziranja antileuhemijskog odgovora i potencijalni je oblik imunoterapije za hroničnu mijeloidnu leukemiju (CML). CML je tip raka u kojem koštana srž proizvodi previše crvenih krvnih zrnaca. To je uzrokovano translokacijskom mutacijom u kojoj se abnormalni gen BCR-ABL pretvara u CML ćeliju. CML počinje kao mijeloproliferativna, naprimjer u anemiji srpastih eritrocita ili ekstremna granulocitoza, ali ako se ne liječi, može se transformirati u akutni oblik leukemije. Za liječenje CML-a, koriste se alfa i beta interferoni (INF) za regulaciju procesa vezivanja proteina ICSBP za gen BCR-ABL. Dokazano je da je gen CCL9 induciran ICSBP-om i IFN-alfa-om, a također i zahtjev u ekspresiji ICSBP-a u BCR-ABL transformiranim ćelijama za generiranje eksperimentalne antileukemijske imunske zaštite. CCL6 i CCL9 bili su prekomjerno eksprimirani u BaF3 ćelijama i ubrizgani BCR-ABL u singene miševe. Iako su miševi još uvijek razvili leukemiju, to je odložilo napredovanje bolesti za nekoliko sedmica, dokazujući da CCL6 i CCL9 doprinose stvaranju antileukemijskog odgovora unutar zaraženih ćelija.